**Sponsorsøgning**

Vi har samlet tips til sponsorsøgning i lokalområdet i dette dokument.

Sponsorerne er en vigtig del af Pink Cup og vi er heldige, at der hvert år er virksomheder, der ønsker at donere præmier til turneringen. Hvis I har et behov for at indsamle flere donationer i lokalområdet til f.eks. forplejning, konkurrencer og lotteri.

**Hvornår skal vi gå i gang**

Det kan tage tid at få præmier og sponsorater i hus, så jo før I kontakter dem, desto bedre er det både ift. jeres og deres planlægning.

Dog er der nogen ting, der er gode at få på plads, inden I rækker ud:

* Hvad er ambitionsniveauet for jeres Pink Cup-turnering?
* Hvor mange deltagere forventer I?
* Hvilke aktiviteter vil I have?
* Hvor mange donationer har I brug for udover dem, I finder i turneringskassen?

Når I har den del på plads, er det en god idé at lave en liste over virksomheder, I ønsker at kontakte, så I har et overblik. Herefter kan I gå i gang med at række ud.

Nogle virksomheder ønsker måske at bidrage aktivt med både præmiesponsorat og aktivitet eller forplejning. Så inviter dem gerne med ind i planlægningen. Engagementet (og sponsoratet) bliver ofte større ved aktiv involvering.

**Personligt fremmøde**

Send gerne en indledende e-mail eller et brev med en forespørgsel og følg hurtig op med et personligt fremmøde.

Da mange virksomheder får en del forespørgsler på sponsorater, vil det være en god idé at møde op personligt – både for at de kan møde dig, så de ved, hvem de skal kontakte, samt for at præsentere turneringen.

Hav gerne et fysisk brev med turneringsinfo med, som du kan give ved mødet.   
Derudover er det en god idé at have lidt info om brystkræft med, da det understøtter spørgsmålet, hvorfor det er en sag, der er værd at støtte op om.

På frivillig.dk har vi lagt et forslag til ’Anmodning om sponsorat 2025’, som du kan downloade og tilrette efter jeres Pink Cup turnering og aflevere til forretningen.

Sørg for at forventningsafstemme med dem. Hvad forventer de at få ud af sponsoratet – ønsker de f.eks. at få deres navn eller logo på jeres klubs hjemmeside og/eller få et diplom – eller noget helt tredje.

Husk også at aftale deadlines for hvornår de skal give besked, eller hvornår du kontakter dem igen.

**Tak sponsorerne**Det kan have stor betydning for sponsorerne, at de får en tak samt en opfølgning på, hvordan jeres turnering er gået, så de derigennem føler, at deres bidrag har haft en værdi.

I kan vælge at besøge sponsorerne efter jeres turnering og udlevere ’Takkebrev til lokale sponsorer’ og evt. et ’Tak til sponsorer – Diplom’. Begge dokumenter kan downloades på frivillig.dk under ’redskaber’.

Held og lykke med planlægningen!

Pink Cup sekretariatet

+45 35 25 35 10

[pinkcup@cancer.dk](mailto:pinkcup@cancer.dk)